kardosdrur/scandi-wiki huggingface dataset:
Gunnar Utsond

Gunnar Karenius Utsond (født 31. august 1864 i Kviteseid, Telemark, død 27. januar 1950 sammesteds) var en norsk billedhugger.
 
Utsond tog 1887 tandlægeeksamen og har praktiseret forskellige steder i Norge. Samtidig søgte han at uddanne sine anlæg for billedhuggerkunsten ved rejser i udlandet. 

I 1894 udstillede han i Kristiania et skulpturarbejde: "Gut, som spikker", der vakte opmærksomhed og blev ivrigt diskuteret, da det viste sig, at kunstneren havde støbt sin figur over en levende model. 

I 1897 rejste der sig ligeledes en livlig diskussion om hans kolossalgruppe: "Og Havet gav sine døde tilbage", hvorunder han — med urette — beskyldtes for plagiat efter Leightons maleri med samme emne. 

Efter at have udstillet flere mindre arbejder, blandt andet en buste af Jonas Lie og en statue: "På vejen", gav han sig atter i kast med en vældig gruppe: "Helridt" (almindelig kaldet "Helhesten"), som vakte berettiget opsigt på Paris-udstillingen 1900 ved den vellykkede løsning af den svære opgave. 

Blandt hans øvrige arbejder kan nævnes Welhavenmonumentet i Oslo, hvis udførelse blev ham overdraget efter en i 1903 afholdt konkurrence. Utsond var 1909—21 professor i billedhuggerkunst ved Kunstakademiet i Oslo.

Kilder 

 

Billedhuggere fra Norge
Personer fra Telemark
Nordmænd i 1800-tallet
Nordmænd i 1900-tallet
Salmonsens
Eibeschütz' Præmie

Eibeschütz' Præmie er en dansk pris for kunstnere, som uddeles af Det Kongelige Akademi for de Skønne Kunster. Præmien, der tildeles kunstværker med gammeltestamentligt motivvalg, er finansieret af og opkaldt efter Simon Aron Eibeschütz. Prisen har ikke været uddelt siden 1950'erne.

Modtagere

1800-tallet 
 1863: Carl Bloch (for Samson hos filisterne)
 1863: C.C. Peters (for Abraham gaar med Isak til Moria Bjerg for at ofre ham, Emmauskirken)
 1866: Vilhelm Bissen (½ præmie)
 1866: August Saabye (for Adam og Eva efter Syndefaldet, ARoS Aarhus Kunstmuseum)
 1869: Lauritz Prior (½ præmie, for Hagar og Ismael)
 1869: Theobald Stein (for David, tidligere i KUNSTEN Museum of Modern Art Aalborg)
 1872: August Saabye (igen, for Kain, ARoS Aarhus Kunstmuseum)
 1877: August Jerndorff (for Syndfloden)
 1878: Georg Christian Freund (for Azarias og Tobias)
 1878: Constantin Hansen
 1881: Julius Schultz (for Adam og Eva)
 1884: August Saabye (igen, for Susanna for Raadet, tidligere i KUNSTEN Museum of Modern Art Aalborg)
 1885: Niels Nielsen-Alling (for Adam og Eva)
 1893: Carl Bonnesen (½ præmie for Kain, KUNSTEN Museum of Modern Art Aalborg)
 1893: Axel Hou (Susanne i Badet, Fuglsang Kunstmuseum)
 1893: Nielsine Petersen (½ præmie for Ismail)
 1893: Carl Aarsleff (for Abel ofrer til Herren, Statens Museum for Kunst)
 1896: H.A. Brendekilde (for Kain)
 1896: Carl Aarsleff (igen, for David, Statens Museum for Kunst)

1900-tallet 
 1902: H.P. Pedersen-Dan (for Udfriet af Ægyptens Trældom)
 1902: Carl Bonnesen (for Adam og Eva ved Abels lig)
 1905: Edvard Eriksen (for Dommen, Adam og Eva efter Uddrivelsen af Paradiset, Statens Museum for Kunst)
 1908: Thod Edelmann (for Kain)
 1912: Ville Jais Nielsen
 1914: Ejnar Nielsen (for Ijob, senere delvist destrueret af kunstneren selv)
 1914: Svend Rathsack (for Adam nyskabt)
 1917: Thyra Boldsen (for Job)
 1920: Hans Gyde Petersen (for Adam og Eva ved Abels Lig, ARoS Aarhus Kunstmuseum)
 1923: Thyra Boldsen (igen, for Vorherre indblæser Adam Livets Aande)
 1923: Olivia Holm-Møller
 1923: Olaf Stæhr-Nielsen
 1926: Paul Kiærskou for Rytterfigur, David)
 1926: Elof Risebye (for Davids Afsked med Jonathan)
 1927: Johan Behrens
 1930: Anna Marie Mehrn
 1931: Olivia Holm-Møller (igen, præmien uddelt 1932)
 1932: Thorvald Hagedorn-Olsen (for Susanne, Esbjerg Kunstmuseum)
 1932: Anker Hoffmann (for anlæg i Struer)
 1932: Henry Luckow-Nielsen (for Ruth)
 1934: Christine Swane
 1935: Henry Luckow-Nielsen (igen)
 1938: Paul Høm (for Hannah med Samuel)
 1938: Henry Luckow-Nielsen (igen, for Eva)
 1944: Harald Essendrop (for David)
 1944: Gunnar Hansen (for Eliezer og Rebekka ved Brønden)
 1947: Agnethe Jørgensen (for Mulatpige)
 1947: Knud Raaschou-Nielsen (for Aftenen før Syndfloden)
 1951: Karen Westman
 1953: Hans Sjöstedt
 1956: Frits Bruzelius
 1959: Elvin Erud (for Evas skabelse)

Kilder 
 Opslag i Kunstindeks Danmark  

Kunstpriser fra Danmark
Det Kongelige Akademi for de Skønne Kunster
Villa del Bosco

Villa del Bosco er en comune (kommune) i Biella i den italienske region Piemonte, lokaliseret omkring 80 km nordøst for Torino og omkring 20 km nordøst for Biella. Den 31. december 2004 havde byen et indbyggertal på 380 og et areal på 3.7 km².

Villa del Bosco grænser op til følgende kommuner: Curino, Lozzolo, Roasio, Sostegno. Postnummeret for byen er 13060, og områdekoden er 0163.

Demografi

Kilder 

Byer i Piemonte
Biella (provins)
Lozzolo

Lozzolo er en comune (kommune) i Vercelli i den italienske region Piemonte, lokaliseret omkring 80 km nordøst for Torino og omkring 30 km nord for Vercelli. Den 31. December 2004, havde byen et indbyggertal på 797 og et areal på 6.7 km².

Lozzolo grænser op til følgende kommuner: Gattinara, Roasio, Serravalle Sesia, Sostegno, og Villa del Bosco. Postnummeret for byen er 13060, og områdekoden er 0163.

Demografi

Kilder

Eksterne henvisninger 
 Officielle hjemmeside  

Byer i Piemonte
Vercelli (provins)
Jat Airways

Jat Airways er det nationale flyselskab fra Serbien. Selskabet er ejet af den serbiske stat, og har hub og hovedkontor på Beograd Nikola Tesla Lufthavn i den serbiske hovedstad Beograd. Selskabet blev etableret i 1927 under navnet Aeroput, og er blandt verdens ældste flyselskaber der stadigvæk er i drift.

Jat fløj i november 2011 til 39 destinationer i Europa og Nordafrika med Boeing 737 og ATR 72 fly.

Historie 
Selskabet blev grundlagt 17. juni 1927 under navnet Aeroput. Aeroputs første internationale flyvning foregik i 1929, da et fly lettede fra Beograd med kurs mod Flughafen Graz-Thalerhof ved Graz i Østrig. I 1937 blev det gjort muligt at øge antallet af internationale ruter og selskabet fik Lockheed L-10 Electra fly i flåden. Aeroput fortsatte med at flyve indtil starten af 2. verdenskrig. Den 1. april 1947 genopstod selskabet og navnet ændret til JAT – Jugoslovenski Aerotransport, derefter til JAT Yugoslav Airlines og senest til Jat Airways i januar 2003.

Den serbiske stat har flere gange forsøgt at privatisere Jat Airways, men i 2011 var selskabet stadigvæk ejet af staten.

Flyflåde 

Jat Airways flåde består af følgende fly: (pr. 4. november 2011):

Eksterne henvisninger 

 Jat Airways officielle hjemmeside

Referencer 

Tidligere flyselskaber fra Serbien
Etableret i 1927
Beograd
Statsejede virksomheder
Ophørt i 2013
Aerosvit Airlines

Aerosvit Airlines var et flyselskab fra Ukraine. Selskabet var ejet af ukrainske investorer, og havde hub og hovedkontor på Boryspil Internationale Lufthavn i Boryspil, 25 km øst for den ukrainske hovedstad Kyiv. Selskabet blev etableret i 1994 af den ukrainske forretningsmand Igor Kolomoysky. Selskabet blev erklæret konkurs i februar 2013.

Aerosvit fløj i november 2011 til destinationer i Europa, Asien og Nordamerika med 25 fly, hvor ni Boeing 767 var den største type i flåden.

Historie 

Selskabet startede med flyvningerne i april 1994 med de første ruter fra Kyiv til Tel Aviv og Athen. Kort tid efter blev flere ruter til Cypern og Grækenland åbnet. Disse ruter blev fløjet med ét leaset Boeing 737-200 fly. I både 1997 og 1999 købte Aerosvit et Boeing 737 fly, og flåden på 3 fly fløj til over ti destinationer. Aerosvit fik i 2002 deres første Boeing 767-300ER i flåden og åbnede samtidig en rute til Bangkok.

I starten af 2010'erne ekspanderede selskabet med mange nye ruter, deriblandt en til Københavns Lufthavn. Efter at danske Cimber Sterling og Aerosvit i 2011 fik samme ejer, Igor Kolomoyskys selskab Mansvell Enterprises, var Cimbers overtagelse af København-Kyiv ruten den 30. oktober 2011 det første operationelle tegn på fælles ejerskab imellem de to selskaber.

Eksterne henvisninger 

 Aerosvit Airlines officielle hjemmeside

Referencer 

Tidligere flyselskaber fra Ukraine
Etableret i 1994
Ophørt i 2013
Kyiv
Kesi

Oliver Kesi Chambuso (født 7. september 1992), bedre kendt under navnet Kesi, er en dansk-tanzaniansk rapkunstner.

Baggrund 
Kesi er født og opvokset på Nørrebro i Danmark. Hans mor er dansk, og hans far er fra Tanzania.

Karriere 
I starten af Kesis karriere promoverede han sig selv via YouTube i genren grime uden om de etablerede pladeselskaber. Han laver sin musik sammen med sine samarbejdspartnere fra B.O.C (Bars Of Crack, BombsOver Copenhagen eller Bomber Over Centrum), som er en gruppe rapartister fra primært Nørrebro. Succes på internettet med bl.a. debutsangen "Byen Sover" førte til en række koncerter og interesse fra etablerede pladeselskaber, og i juli 2011 skrev Kesi som 18-årig kontrakt med pladeselskabet Universal, der i august måned 2011 udsendte Kesis første officielle single "Slem dreng". Samme måned bragte TV 2 et indslag om Kesi, der med pladekontrakten og den hurtige popularitet blev eksponeret i danske medier.

Kesi optrådte i 2011 ved en række koncerter, herunder på Skaterscenen ved Roskilde Festival 2011, Distortion-festivalen og festivallen Sounds 2011.

Kesi udgav senere i 2011 singlen "Født I Dag", der var produceret af Benny Jamz fra B.O.C, der desuden også medvirker på singlen. Den 27. februar 2012 udkom hans debutalbum "Bomber Over Centrum", som indeholder gæstevers fra både etablerede rappere, som Ataf og Orgi-E, men også fra rappere fra hans crew B.O.C.

I august-september 2012 startede Kesi og B.O.C deres eget pladeselskab UROPA (Ung, rig og pisse arrogant).

I 2014 udgav Kesi singlen "Søvnløs", der opnåede en førsteplads på den danske hitliste.

Diskografi

Studiealbummer og EP

Mixtape 
 Ung hertug (2013)

Singler

Referencer

Eksterne henvisninger 
 

Rappere fra Danmark
Personer fra Nørrebro
Søllerød Kro

Søllerød Kro er en restaurant grundlagt i 1677. Restauranten ligger i den gamle del af Søllerød i Nordsjælland og har haft en stjerne i Michelin-guiden siden 2007.

Fra 1986 til 1989 var Michel Michaud køkkenchef, og det var under hans ledelse, at restauranten modtog sin første michelinstjerne i 1987.

I populærkultur 
Søllerød kro har været brugt som lokation i flere danske film, som inkluderer Tag til Rønneby kro (1941), Bruden fra Dragstrup (1955), Soldaterkammerater på efterårsmanøvre (1961) og Tænk på et tal (1969).

En del af Jan Sonnergaards novelle "Jeg er stadig bange for Caspar Michael Petersen" i novellesamlingen af samme navn fra 2003 foregår på Søllerød Kro.

Referencer

Eksterne henvisninger 

 Søllerød Kros hjemmeside

Kroer i Danmark
Danske virksomheder etableret i 1677
Kro
Danske restauranter med Michelin-stjerne
P-dag

P-dag er den dag hvor årets påskebryg lanceres. Det sker et par dage inden påske og alle værtshuse må først sælge øllen efter et bestemt klokkeslæt. En tilsvarende dag er J-dag.

P-dag var tidligere – ikke mindst i 1980'erne og 90'erne – den primære ølfejring, hvor studerende på især DTU (dengang DTH) startede dagen med påskebryg og Gammel Dansk, og i beruset tilstand frekventerede forelæsningerne. I 1987 og 1988 optrådte Monrad og Rislund i S-huset på DTU for et stort publikum af begejsterede og -rusede studerende. Så tidligt som 1961 og 1978  var der referencer til P-dag på DTH. 

Det var også almindeligt at markere P-dag på gymnasierne; dette var muligvis grunden til at P-dag blev nedtonet af bryggerierne.

Referencer

Eksterne henvisninger 
 Ordnet.dk's opslag
 Om P-dag hos Ekstrabladet

Påske
Øl
Mumien

Mumien har flere betydninger;

En mumie eller som følgende:

Film 
 Mumien (franchise)
 Mumien (film fra 1932)
 Mumien (film fra 1959)
 Mumien (filmserie)
 Mumien (film fra 1999)
 Mumien vender tilbage fra 2001
 Mumien: Drage-kejserens grav fra 2008

Litteratur 
 Mumien (roman) af Anne Rice
 Mumien (Jumbobog)
Nextjet

NextJet var et regionalt flyselskab fra Sverige. Selskabet havde hub på Stockholm-Arlanda og Åre Östersund Lufthavn, samt hovedkontor i Frösundavik ved den svenske hovedstad Stockholm. Selskabet blev etableret i 2002 af fem nyuddannede piloter.

Nextjet fløj i november 2011 til 14 destinationer i Sverige, og havde ruten fra Örebro Lufthavn via Linköping til København, som eneste, der gik udenfor hjemlandet.

Firmaet indgav konkursbegæring 16. maj 2018.

Historie 
Selskabet blev etableret i 2002 af fem nyuddannede piloter, der ville koncentrere sig om indenrigsflyvning til små lufthavne i Sverige. I 2004 blev Nextjet godkendt af det svenske Luftfartsstyrelsen til at starte og drive passagerflyvning. Next vandt året efter Rikstrafikens licitation af flyruterne imellem Stockholm-Arlanda – Torsby – Hagfors, samt Stockholm-Arlanda – Sveg. Til de nye ruter anskaffede Nextjet sig to fly af typen Beechcraft 1900 med plads til 19 passagerer. 

I 2008 vandt Nextjet licitationen på syv flyruter og anskaffede sig i den forbindelse tre 68 sæders BAe ATP samt ét 33 sæders Saab 340 fly. Samme år åbnede selskabet tre ruter uden offentlig støtte, da blandt andet København kom på rutekortet.
 
Nextjet havde i 2011 en flyflåde bestående af 12 Saab 340, 4 BAe ATP og 1 Beechcraft 1900.

Den 1. juli 2012 overtog Nextjet flyveselskabet Air Ålands ruter. Air Åland fortsatte som underleverandør til Next Jet og varetog blandt andet check-Ωin i Mariehamn og Åbo.

Referencer

Eksterne henvisninger 

 NextJets officielle hjemmeside   

Tidligere flyselskaber fra Sverige
Etableret i 2002
Ophørt i 2018
Thor Lindeneg

Thor Lindeneg (født 24. april 1941 i København) er dansk surrealistisk kunstmaler bosiddende på Frederiksberg.

Thor Lindeneg udstiller fast på galleri Art International Luxembourg

Galleri

Udvalgte udstillinger 
 1971-75    Kunstnernes Efteraarsudstilling 
 1973-75 Niks Malergaard
 1975    Gyrr, Den Frie, København
 1975-83 Galerie Passepartout, København
 1977    Arte Fiera Bologna, Italien
 1979    Realismus des Abenteuers, Berlin
         Halvorsen Art Gal. Oslo
 1981    Pro, Charlottenborg, København.
 1985    Hommage Jeroen Bosch, Gal. Husstege Holland
 1986    Des Visionaires aux Symbolistes, Paris.
 1988    Gal. Bulowska Sweden.
 1989    The Edge of Fire. Birmingham, USA
 1990    About Age. Gal. Husstege Holland.
 1992-98 Gal. L'Oeil, Bruxelles.
 1994-04 Gal. Gerly. København.
 2000    Aspekter af Nyrealismen. Skive Kunstmuseum.
 2005    InterArt Gallery, New York.
         Fantastisk Figuration, Skive Kunstmuseum.
 2006    De sidste Surrealister, Gal. Clifford.
 2007    Mellem mennesker, Vestjyllands Kunstmuseum
 2009    Cirkel, Oval, Kvadrat. Vestjyllands Kunstmuseum.
 2011    Tvaersnit. Fuglsang Kunstmuseum.
 2013 -14 Efter Surrealismen Rønnebæksholm / kunstbygningen i Vraa /  Skive Kunstmuseum / Janus Bygningen

Repræsenteret på 
 Skive Kunstmuseum 
 Trapholt Kunstmuseum 
 Horsens Kunstmuseum 
 Fuglsang Kunstmuseum
 Vensyssel Kunstmuseum
 Kastrupgaardsamlingen

Solgt til Ny Carlsbergfondet, valgt til årets kunstner 2009 hos Rockwool A/S.

Eksterne henvisninger og kilder

 Danske kunstnerbiografier, Thor Lindeneg  
 

Malere fra Danmark
Personer fra København
Jimmy Strain

James Henry "Jimmy" Strain (født 28. november 1937 i Chesham, England, død 9. november 1999 i Vallensbæk) var en engelsk fodboldspiller og fodboldtræner. 

Jimmy Strain var i 1973 træner for Vanløse IF og førte klubben til en førsteplads i 2. division. Strain blev herefter hyret af 2. divisionsklubben AGF, men da klubben lå i bunden halvvejs inde i sæsonen, blev Jimmy Strain fyret. 

I efteråret 1975 overtog Jimmy Strain cheftrænerposten i Frem. Klubben fik DM-sølv i 1976 efter at have mistet førstepladsen på sidste spilledag til B 1903, men vandt pokalturneringen i 1978. I den efterfølgende Europa Cup for Pokalvindere besejrede Frem på hjemmebane franske AS Nancy med stjernen Michel Platini på holdet med 2-0. Jimmy Strain var ikke med i returopgøret, der blev tabt 0-4, idet han ikke kunne få fri fra sit civile job. 

1980-81 var Jimmy Strain træner for Brønshøj, som han sikrede oprykning til 2. division. En overgang var han også assistenttræner i Brøndby IF.

Noter 

Fodboldtrænere fra England
Asger Andersen

Asger Heindorff Andersen (født 10. september 1908 i Svendborg, død 1. september 1980) var en dansk maler og billedhugger. Han var elev af Viggo Brandt vinteren 1932- 33. 

Asger Andersen rejste i 1939 til Paris og Marokko for at opsøge kunstens kilder. Efter 1936-45 i Esbjerg at have arbejdet med bl.a. at tegne møbler, tog han skridtet fuldt ud som og blev kunstner.

Eksterne henvisninger 
 

Malere fra Danmark
Personer fra Svendborg
Danskere i 1900-tallet
Billedhuggere fra Danmark
Mercedes-Benz O 404

Mercedes-Benz O 404 var en turistbus fra Mercedes-Benz.

Modellen afløste O 303 i september 1992, og blev afløst af Travego (O 580) i 1999.

Den kunne fås med 10, 13 eller 15 sæderækker, og med dieselmotorer fra 150 kW (204 hk) til 280 kW (381 hk).

Alle motorer var som standard udstyret med en 6-trins manuel gearkasse, men kunne som ekstraudstyr fås med en 6-trins automatisk gearkasse.

I 1996 gennemgik modellen et facelift.

Eksterne henvisninger 

O 404
Baghjulstrukne biler
Biler med hækmotor
Biler introduceret i 1992
Biler fra 1990'erne
Clay Mathematics Institute

Clay Mathematics Institute (CMI) er et amerikansk almennyttig organisation, hjemmehørende i Cambridge, Massachusetts, USA, etableret i 1998 af forretningsmanden Landon T. Clay og hans hustru Lavinia D. Clay.

Organisationens formål er udbredelse af kundskab til matematik samt foretager tildeling af udmærkelser og legater til lovende matematikere.

Organisationen er særligt kendt for at have lavet millenniumproblemerne, hvor den har udlovet en pris på 1.000.000 $ for at løste hver af 7 problemer.

Ekstern henvisning 
 Clay Mathematics Institute, hjemmeside (engelsk)

Videnskabsformidlere
Organisationer fra USA
Cambridge (Massachusetts)
Matematikorganisationer
B&H Airlines

B&H Airlines var et flyselskab fra Bosnien og Hercegovina. Selskabet havde hub på Sarajevo International Airport ved hovedstaden Sarajevo. Selskabet blev etableret i 1994 under navnet Air Bosna, og var landets nationale flyselskab indtil 2015. B&H Airlines var ejet at det bosniske stat med 50.93% af aktierne, imens Turkish Airlines ejede 49 % og Energoinvest med 0.07%.

Selskabet fløj i november 2011 til 5 destinationer med 4 fly.

Historie 
Flyselskabet blev grundlagt 12. august 1994 som Air Bosna. I efteråret 2003 indstillede selskabet alle operationer, da selskabet ikke længere kunne betale sine udgifter. Regeringen i Bosnien og Hercegovina besluttede i maj 2004 at genoplive selskabet. Efter en stor rekonstruktion startede flyselskabet i juni 2005 operationerne under navnet B&H Airlines, med et par af ATR 72 fly.

I slutningen af 2007 besluttede regeringen at den ville sælge aktier i B&H Airlines. Den 23. februar 2008 blev det meddelt, at det tyrkiske flyselskab Turkish Airlines var i forhandlinger om at købe dele af B&H, ligesom Croatia Airlines den 30. marts samme år meddelte sin interesse for en aktiepost. Udover de to flyselskaber blev også Comintel fra Malaysia og italienske MyAir inviteret til forhandlinger.

Endelig bud blev modtaget fra Turkish Airlines, Comintel Corporation og et jordansk konsortium, som omfattede Royal Jordanian. 29. oktober 2008 meddelte den bosniske regering at Turkish Airlines var kommet med det bedste bud ved en auktion om B&H Airlines aktier. Turkish Airlines skulle som en del af aftalen overtage leasingomkostningerne for to Boeing 737 fly samt overtage et statslån for en ejerandel i selskabet. I 2011 ejede Turkish 49 % af aktierne.

Flyflåde 

I 2015 bestod B&H Airlines flyflåde af nedstående fly.

Destinationer 
B&H Airlines opererede flyvninger til følgende destinationer (Januar 2014):

 Bosnien og Hercegovina
 Sarajevo – Sarajevo International Airport Hub Banja Luka – Banja Luka International Airport 

 Danmark
 København – Københavns Lufthavn 
 Serbien 
 Beograd - Aerodrom Nikola Tesla

 Schweiz
 Zürich – Zurich Airport

 Tyrkiet
 Istanbul – Atatürk International Airport

Eksterne henvisninger 

 B&H Airlines officielle hjemmeside

Referencer 

Tidligere flyselskaber fra Bosnien-Hercegovina
Etableret i 1994
Ophørt i 2015
Southwark Station

Southwark Station er en London Underground Jubilee line-station i distriktet Southwark på hjørnet af Blackfriars Road og The Cut. Den ligger mellem  og  Stationer og er i tekstzone 1. Den blev åbnet den 20. november 1999 som del af forlængelsen af Jubilee line. Stationen ligger lidt vest for det historiske Southwark, der betjenes af Borough Station og London Bridge Station.

De oprindelige planer for forlængelsen indeholdte ikke en station mellem Waterloo og London Bridge. Southwark Station blev tilføjet efter lobbyisme af det lokale byråd. Selvom den ligger tæt på Waterloo og ikke nær Bankside-attraktionerne, som den var tiltænkt at betjene, og den eneste tog-skiftemulighed er til Waterloo East fjerntogsstation matcher passagertallene andre mindre centrale stationer. Den har endda over dobbelt så mange passagerer som den nærliggende Borough Station og omkring tre gange så mange som Lambeth North.

Historie 
Southwark Station blev designet af Richard MacCormac fra MJP Architects. Den ligger på en lille grund og perronerne er nedenunder den Victorianske fjerntogsviadukt mellem Waterloo East og London Bridge Stationer. Grunden medførte signifikante tekniske og arkitektoniske besværligheder, der blev løst ved at anlægge to forhaller på forskellige niveauer.

De to perroner har perronafskærmning og er forbundet i hver ende til den lave forhal, der er en simpel tunnel mellem perronerne, som er oplyst af "fyrtårne" i glas og stål i hver ende, og er beklædt med vægpaneler i rustfrit stål, bevidst efterladt upoleret. Trapper fører op til en sektion med højt gulv i tunnelens central område, hvorfra smalle rør-agtige rulletrappeskakte går sidevejs (mod syd) til den højere liggende forhal.

Den øvre forhal er stations omdrejningspunkt. Det er et 16 m højt rum med glastag, der får dagslys langt ind i stationen. Den er beklædt med en spektakulær 40 m lang glasvæg, der består af 660 specielt udskårne stykker af blåt glas, der var designet af kunstneren Alexander Beleschenko. Væggen er en af forlængelsens mest hyldede arkitektoniske genstand, og har vundet kritikeres respekt og et antal priser.

Stationens arkitekt, Richard MacCormac, sagde designet af denne og den nedre forhal var inspireret af værker af den preussiske arkitect Karl Friedrich Schinkel.

En ende af den øvre forhal har forbindelse til Waterloo East Station og den anden ende til stationens beskedne lave indgangsbygning, der er udtænkt som grundlag for et fremtidigt kommercielt byggeri.

Galleri

Nærliggende seværdigheder 
 Globe Theatre
 Young Vic-teatret
 Old Vic-teatret
 Tate Modern

Referencer 

Jubilee line-stationer
Southwark
Frida Frost

Frida Frost (født 28. maj 1971 i Hjørring) er uddannet på Danmarks Tekniske Universitet (DTU) som civilingeniør og er tidligere formand for Ingeniørforeningen (IDA) samt selvstændig og ejer af virksomheden Enerkom, som yder rådgivning om energi, klima og strategiprocesser.

Frost blev valgt som formand for Ingeniørforeningen i Danmark den 22. maj 2010 og efterfulgte Lars Bytoft i 2016.

Referencer

Eksterne henvisninger 

Personer fra Hjørring
Ingeniører fra Danmark
Foreningsformænd fra Danmark
Erhvervskvinder
Personer i Kraks Blå Bog